**Björn Linus Videll** (s. 5. toukokuuta 1985 Tukholma, Ruotsi) on ruotsalainen jääkiekkoilija, joka edustaa HockeyAllsvenskan-joukkue Södertälje SK:ta. Isokokoinen Videll on pelityyliltään voimahyökkääjä.

Ura
---

### Seuraura

Videll on Djurgårdens IF:n kasvatti. Hän siirtyi jo juniorina AIK IF:ään jossa Videll voitti U16 SM:n mestaruuden sekä piste- ja maalipörssin kaudella 2000–2001. Kauden 2002–2003 hän aloitti Brynäs IF:n J20-joukkueessa, mutta siirtyi sieltä kesken kauden Södertälje SK:hon. Kaudella 2003–2004 Videll teki Södertäljessä Elitserien-debyyttinsä ja pelasi 23 runkosarjaottelua tehden kaksi syöttöpistettä. Suurimman osan kaudestaan hän pelasi kuitenkin vielä Södertäljen J20-joukkueessa. Videll oli tehoilla 20+15=35 joukkueen paras pistemies ja maalintekijä. Hän sijoittui J20 SuperElitin runkosarjan piste- ja maalipörssissä kolmanneksi.

Kaudella 2004–2005 Videll pelasi vain viisi Elitserien-ottelua. Hän pelasi suurimman osan kaudestaan sarjatasoa alempana HockeyAllsvenskan-joukkue Halmstad Hammers HC:ssa sekä kevään 2005 Södertäljen J20-joukkueessa. Kaudella 2005–2006 Videll pelasi 20 HockeyAllsvenskan-ottelua lainalla AIK IF:ssä. Hän pelasi Södertäljessä 31 Elitserienin runkosarjaottelua tehoin 1+3=4. Joukkue putosi keväällä 2006 HockeyAllsvenskaniin. Videll oli kaudella 2006–2007 tehoilla 16+23=39 Södertäljen kolmanneksi paras pistemies Robert Carlssonin ja Calle Steenin jälkeen. Hän voitti tehoilla 7+8=15 kevään 2007 Elitserien-karsintojen pistepörssin ja oli nostamassa Södertäljeä takaisin liigaan.

Videll oli kaudella 2007–2008 tehoilla 13+13=26 Södertäljen neljänneksi paras pistemies sekä kolmanneksi paras maalintekijä Quinn Hancockin jälkeen. Hänen maaleistaan neljä syntyivät alivoimalla ja hän voitti Elitserienin alivoimamaalipörssin. Kauden 2008–2009 päätteeksi Södertälje joutui taas Elitserienin karsintoihin. Videll jakoi seitsemällä osumallaan karsintasarjan maalipörssin voiton joukkuetoverinsa Dragan Umičevićin kanssa ja joukkue onnistui säilyttämään sarjapaikkansa. Kaudella 2009–2010 hän jakoi Södertäljen sisäisen piste- ja maalipörssin toisen sijan Petri Pakaslahden kanssa. Joukkue joutui jälleen Elitserienin karsintoihin keväällä 2010, mutta säilytti myös sarjapaikkansa. Videll voitti tehoilla 4+7=11 Södertäljen sisäisen pistepörssin. Toukokuussa 2010 hän teki jatkosopimuksen joukkueen kanssa.

Kaudella 2010–2011 Södertäljen varakapteenina toiminut Videll teki Elitserienin yhden kauden piste-ennätyksensä tehoilla 20+23=43. Hän voitti joukkueen sisäisen pistepörssin. Videll sijoittui Elitserienin pistepörssissä seitsemänneksi ja maalipörssissä kahdeksanneksi. Södertälje joutui kuitenkin taas keväällä 2011 Elitserienin karsintoihin ja tällä kertaa putosi HockeyAllsvenskaniin. Videllin Elitserien-ura jatkuu kuitenkin kaudella 2011–2012 AIK IF:ssä, jonka kanssa hän teki sopimuksen huhtikuussa 2011. Hän teki kauden alussa 14 ottelussa 12 pistettä, mutta AIK joutui kauppaamaan hänet lokakuussa KHL:n Jugra Hanty-Mansijskin seuran talouden tasapainoittamiseen. Seura kertoi tarvitsevansa rahaa poliisin palvelujen maksamiseen, koska joukkue joutuu maksamaan korkeasta häiriöriskistä poliisille korvauksia.

### Maajoukkueura

Videll on pelannut Ruotsin A-maajoukkueessa yhteensä 14 ottelua tehden kolme syöttöpistettä. Hän teki siellä debyyttinsä kaudella 2007–2008. Videll on pelannut myös alle 20-vuotiaiden MM-kilpailuissa vuonna 2005, jolloin hän voitti Ruotsin sisäisen syöttöpörssin neljällä syötöllään. Hän pelasi myös alle 18-vuotiaiden MM-kilpailuissa vuonna 2003.

Muuta
-----

Videll pelasi 15-vuotiaaksi asti jalkapalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Södertälje SK | Elitserien | 23 | 0 | 2 | 2 | 0 | – | – | – | – | – |
| 2004–2005 | Halmstad Hammers HC | Allsvenskan | 27 | 6 | 9 | 15 | 6 | – | – | – | – | – | JMM | 6 | 0 | 4 | 4 | 0 |
|  | Södertälje SK | Elitserien | 5 | 0 | 0 | 0 | 0 | – | – | – | – | – |
| 2005–2006 | AIK IF | Allsvenskan | 20 | 6 | 7 | 13 | 4 | – | – | – | – | – |
|  | Södertälje SK | Elitserien | 31 | 1 | 3 | 4 | 4 | – | – | – | – | – |
| 2006–2007 | Södertälje SK | Allsvenskan | 45 | 16 | 23 | 39 | 20 | – | – | – | – | – |
| 2007–2008 | Södertälje SK | Elitserien | 53 | 13 | 13 | 26 | 6 | – | – | – | – | – |
| 2008–2009 | Södertälje SK | Elitserien | 54 | 9 | 11 | 20 | 8 | – | – | – | – | – |
| 2009–2010 | Södertälje SK | Elitserien | 49 | 17 | 16 | 33 | 18 | – | – | – | – |  |
| 2010–2011 | Södertälje SK | Elitserien | 52 | 20 | 23 | 43 | 10 | – | – | – | – | – |
| 2011–2012 | AIK IF | Elitserien | 14 | 5 | 7 | 12 | 2 | – | – | – | – | – |
|  | Jugra Hanty-Mansijsk | KHL | 11 | 2 | 4 | 6 | 2 | 5 | 1 | 6 | 7 | 2 |
| 2012–2013 | Jugra Hanty-Mansijsk | KHL | 31 | 5 | 5 | 10 | 0 | – | – | – | – | – |
|  | Severstal Tšerepovets | KHL | 11 | 3 | 5 | 8 | 6 | 7 | 0 | 2 | 2 | 2 |
| 2013–2014 | Severstal Tšerepovets | KHL | 52 | 10 | 17 | 27 | 10 | – | – | – | – | – |
| 2014–2015 | Dinamo Riika | KHL | 58 | 10 | 24 | 34 | 30 | – | – | – | – | – |
| 2015–2016 | Torpedo Nižni Novgorod | KHL | 44 | 9 | 21 | 30 | 8 | 10 | 1 | 2 | 3 | 2 |
| 2016–2017 | Kunlun Red Star | KHL | 46 | 9 | 19 | 28 | 16 | 5 | 1 | 3 | 4 | 4 |
| 2017–2018 | Traktor Tšeljabinsk | KHL | 46 | 8 | 20 | 28 | 10 | 16 | 3 | 3 | 6 | 2 |
| 2018–2019 | Dinamo Riika | KHL | 49 | 24 | 24 | 48 | 14 | – | – | – | – | – |
| 2019–2020 | Barys Nur-Sultan | KHL | 37 | 10 | 20 | 30 | 4 | 5 | 1 | 3 | 4 | 0 |
| 2020–2021 | Barys Nur-Sultan | KHL | 59 | 9 | 27 | 36 | 18 | 6 | 1 | 4 | 5 | 0 |
| 2021–2022 | Djurgårdens IF | SHL | 11 | 3 | 5 | 8 | 0 | – | – | – | – | – |
|  | Metallurg Magnitogorsk | KHL | 0 | 0 | 0 | 0 | 0 | 15 | 4 | 0 | 4 | 0 |
| 11 kautta | yhteensä | KHL | 444 | 99 | 186 | 285 | 118 | 69 | 12 | 23 | 35 | 12 |
| 9 kautta | yhteensä | Elitserien/SHL | 292 | 68 | 80 | 148 | 48 | – | – | – | – | – |

Lähteet
-------

* Linus Videll The Internet Hockey Databasessa (englanniksi)
* Linus Videll Eurohockey-sivustolla (englanniksi)
* Linus Videll *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Elite Prospects
2. ↑  Uffe Bodin: Glädjebeskedet: Videll stannar  2.5.2010. Hockeysverige.se. Viitattu 2.6.2011. (ruotsiksi)
3. ↑  SSK förlänger och signar nytt  2.5.2010. Södertälje Sportklubb.  Arkistoitu 28.9.2011. Viitattu 2.6.2011. (ruotsiksi)
4. ↑  Robert Pettersson: AIK:s trippelvärvning  12.4.2011. Hockeysverige.se. Viitattu 2.6.2011. (ruotsiksi)
5. ↑  Adam Ekman: Triss i nyförvärv  12.4.2011. AIK Hockey. Viitattu 2.6.2011. (ruotsiksi)
6. ↑  AIK maksaa poliisille turvallisuudesta – joutui myymään pelaajan *MTV3.fi*.  24.10.2011. MTV3. Viitattu 26.11.2011.